wickkiey/tamil-wikipedia-chunked huggingface dataset:
# மிருச்சகடிகம்

## ஊடகங்களில்

- மொழிபெயர்ப்புகள்: மிருச்சகடிகம் எனும் நாடகக் கதை, ஆங்கில மொழியில் ஆர்தர். டபிள்யூ. ரைடர் என்பவர் 1905ல் *The Little Clay Cart* எனும் பெயரில் மொழிபெயர்த்துள்ளார். அந்நாடகத்தை 1907ல் பெர்க்கிலியில் (Berkeley) நாடகமாக அரங்கேற்றப்பட்டுள்ளது. 1924ல் நியூயார்க் நகரத்தில் நாடகமாக அரங்கேற்றப்பட்டுள்ளது. 1926ல் லாஸ் ஏஞ்சல் நகரத்திலும் 1953ல் பிராட்வே அரங்கிலும் இந்நாடகம் அரங்கேறியுள்ளது. தவத்திரு சங்கரதாஸ் சுவாமிகள் மிருச்சகடிகம் நாடகத்தை தமிழில் நாடகமாக அரங்கேற்றியுள்ளார்.
- மிருச்சகடிகம் சமசுகிருத நாடக நூல் பல இந்திய மொழிகளில் மொழிபெயர்க்கப்பட்டுள்ளது. மு. கதிரேசச் செட்டியார் தமிழில் மொழி பெயர்த்துள்ளார்.
- தவதிரு சங்கரதாஸ் சுவாமிகள், மிருச்சகடிகத்தை தமிழில் நாடகமாக அரங்கேற்றியுள்ளார்.
- திரைப்படங்களில்:: 1931ல் ஊமைப்படமாக வசந்தசேனை எனும் பெயரில் கன்னட மொழியில் திரைப்படமாக வெளியிடப்பட்டது. 1941ல் வசந்தசேனை பேசும் படமாக கன்னட மொழி திரைப்படமாக வெளியானது. 1948ல் இந்தி மொழியில் மிருச்சகடிகம் நாடக நூலை அடிப்படையாகக் கொண்டு 1984ல் திரைப்படம் வெளியானது.
- மிருச்சகடிக நாடக நூலைத் தழுவி 2001ல் திரைப்படம் வெளியானது. The Indian play depicted in the 2001 film *Moulin Rouge!*, "Spectacular Spectacular", may have been based on *The Little Clay Cart*.
# மிருச்சகடிகம்

## இதனையும் காண்க

1. முத்ரா ராக்ஷஸம்
1. விக்கிரமோவர்சியம்
1. அபிஞான சாகுந்தலம்
1. மேகதூதம்
1. குமாரசம்பவம்
1. மாளவிகாக்கினிமித்திரம்
1. காளிதாசன்
1. அக்கினிமித்திரன்
1. கல்ஹானர்
1. சூத்திரகர்
1. விசாகதத்தர்
# கல்யாண் - டோம்பிவிலி

**கல்யாண்-டொம்பிவிலி** என்பது மகாராஷ்டிரா மாநிலத்தின் தானே மாவட்ட தலைமையிடமும், மாநகராட்சியும் ஆகும். இது கல்யாண்-டொம்பிவிலி எனும் இரட்டை நகரங்களைக் கொண்ட மாநகராட்சியால் நிர்வகிக்கப்படுகிறது. 1982 ஆம் ஆண்டில் கல்யாண் மற்றும் டம்பிம்பிளி ஆகிய இரட்டை நகரங்களை நிர்வகிப்பதற்கு அமைக்கப்பட்டது. கல்யாண் 700 ஆண்டுகளுக்கும் மேலான வரலாற்றைக் கொண்டுள்ளது. இது மும்பை பெருநகரப் பகுதியாகும்.  
நவீன (ஸ்மார்ட்) நகர திட்டத்திற்கான மகாராஷ்டிரா மாநிலத்தின் ஐந்து நகரங்களை இந்தியா சமீபத்தில் அறிவித்தது. அதில் கல்யாண்-டொம்பிவிலியும் ஒன்றாகும். ஔரங்காபாத், நாசிக், நாக்பூர், மற்றும் தானே ஆகிய நான்கு நகரங்கள் ஆகும்.
# பரத முனிவர்

**பரத முனிவர்** (Bharata Muni) பண்டைய பரத கண்டத்தின் இசை மற்றும் நாட்டிய சாத்திரமான காந்தர்வ வேதம் எனும் நூலை சமசுகிருத மொழியில் எழுதிய அறிஞர். காந்தர்வ வேதம் 6,000 சுலோகங்களையும், 36 அதிகாரங்களையும் கொண்டது. இவர் கிமு 300 - கிபி 100க்கும் இடையே வாழ்ந்ததாக கருதப்படுகிறது. பரதநாட்டியம் இவர் பெயரால் அறியப்படுகிறது. அரம்பையர்கள் மற்றும் கந்தவர்கள் பரத முனிவர் இயற்றிய காந்தர்வ வேதம் எனும் இசை மற்றும் நடனக் கலையில் சிறந்தவர்களாக விளங்கினர் என பண்டைய இந்துக்களின் சாத்திரங்கள் கூறுகிறது.
# பரத முனிவர்

## இதனையும் காண்க

- காந்தர்வ வேதம்
# தமிழ் இணைய நூலகம்

**தமிழ் இணைய நூலகம்** அல்லது **தமிழிணைய மின்னூலகம்**அல்லது **மின் நூலகம்** என்பது தமிழ் இணையக் கல்விக் கழகத்தின் ஒரு பிரிவு ஆகும். இங்கு நூல்கள், பருவ வெளியீடுகள் (இதழ்கள், ஆய்விதழ்கள்), சுவடிகள், மற்றும் பண்பாட்டு மரபுரிமை தொடர்புடைய பல்லூடக ஆவணங்கள் கட்டற்ற முறையில் அணுக்கப்படுத்தப்பட்டுள்ளன.  
இங்கு நூல் அதன் துணை பகுதிகளாக நாட்டுடைமை நூல், அகராதியியல், பாடநூல் நிறுவனம், அனைத்து நூல்கள் என்றும். இதழ் அதன் துணை பகுதிகளாக ஆய்விதழ், பருவ இதழ், தமிழரசு என்றும். சுவடி அதன் துணை பகுதிகளாக ஓலைச்சுவடி, காகிதச்சுவடி என்றும். பெட்டகம் அதன் துணை பகுதிகளாக ஆசிரியர் வாழ்க்கை குறிப்பு, தொல் பழங்காலம், அகழாய்வு, கல்வெட்டு, வழிபாட்டுத் தலம், சிற்பம், நாணயம், செப்பேடு, வரலாற்றுச் சின்னம், ஓவியம் என்றும் பல பிரிவுகளில் விளக்கப்பட்டு உள்ளன.  
2017 ஒக்ரோபரில் இந்தத் தளத்தில் 8115 நூல்கள், 888 பருவ வெளியீடுகள், 21 சுவடிகள் மற்றும் நூற்றுக்கணக்கான பல்லூடக வளங்கள் உள்ளன.
# ஸ்ரோரிவேவர்

**ஸ்ரோரிவேவர்** அல்லது **கதைபின்னி** என்பது சிறுவர் கதைகளை வாசிக்க, உருவாக்க, மொழிபெயர்ப்பதற்கான ஒரு பன்மொழித் தளம் ஆகும். இதன் உள்ளடக்கம் முற்று முழுதாக கட்டற்ற உரிமத்தில் (Creative Commons Attribution 4.0 Licence International (CC-BY-4.0)) வெளியிடப்படுகின்றது. இதில் நூறுக்கும் மேற்பட்ட தமிழ் மொழி நூல்களும் உள்ளன.  
இந்தத் தளத்தினை இலாப நோக்கமற்ற பாந்தம் நூல்கள் பதிப்பகம் வெளியிடுகின்றது. இந்தத் தளத்துக்கு 2017 இக்கான காங்கிரசு நூலகத்தின் அனைத்துலக இலக்கிய விருது வழங்கப்பட்டது.
# அசிதா

**மரியா அசிதா கிராஸ்ட்டா ** (Maria Ashitha Crasta, 3 அக்டோபர் 1984 இல் பிறந்தவர்) ஒரு இந்திய மாடல் மற்றும் நடிகை ஆவார்.
# அசிதா

## பிறப்பும் ,இளமைப்பருவமும்

**மரியா அசிதா கிராஸ்ட்டா **என்ற இயற் பெயர் கொண்ட **அசிதா **மாடல் அழகி மற்றும் நடிகையும் ஆவார். இவர் லோவிஸ் மற்றும் ஜெனீஃபர் க்ராஸ்டா தம்பதியரின் மகளாவார் . மும்பையில் பிறந்த இவர் பின்னர் பெங்களூருக்கு குடி பெயர்ந்தார்.  
15 வயதில் இருந்து அவர் நடனம் மற்றும் வடிவழகு நிகழ்ச்சிகளில் பிராந்திய மட்டத்தில் பங்குபெற்றார், மேலும் அவரது திறமைக்காக பல பரிசுகளையும் பெற்றார். - அசிதா மவுண்ட் கார்மெல் நிர்வாக துறை கல்லூரியில் படித்து நிர்வாக இயலில் முதுகலைப் பட்டத்தை பெற்றார்.
# அசிதா

## அழகிப்போட்டியில் மேன்மை

பதினாறாம் வயதில் **அசிதா ** தனது முதல் அழகி போட்டியில் வெற்றி பெற்றார். உடனடியாக அவர் பல பிராண்டுகளின் மேம்பாட்டுக்காக வடிவழகு செய்தார் .** 'மிஸ் ப்ளாசம் 1998**' மற்றும் **' மிஸ் எசோடிகா 1999' ** என்ற இரு அழகிப்போட்டியில் மாநில அளவில் வென்றார்
பின்னர்** 'மிஸ் மில்லினியம் - 2000' **பட்டத்தை வென்று , கன்னடத் திரைப்பட உலகில் காலடி எடுத்து வைத்தார்.
# அசிதா

## திரை உலக பிரவேசம்

கன்னட படவுலகம் அவ்வளவாக இவருக்கு கை கொடுக்கவில்லை .அதிக பட்சமாக கதாநாயகன் தங்கை வேடமே கிடைத்தது .
ஹார்ட் பீட்ஸ், கிரீன் சிக்னல் ,ஹாட்ஸ் ஆப் இந்தியா ,தவறினா சிறி ,ரோடு ரோமியோ ,ஆகாஷ் ,தேவரு கோட்ட தங்கி ஆகிய சிவராஜ்குமார், புனித் ராஜகுமார்படங்களில் நடித்தார்.
# அசிதா

## சொந்த வாழ்க்கை

தொழில்முறை வாழ்க்கையில் சின்னத்திரையிலும் தோன்றினார் ஒரு பெரிய இடைவெளிக்கு பின் திருமணம் செய்து திரைவாழ்வை விட்டு விலக முடிவு செய்தார் . **அசிதா ** அக்டோபர் 21 ம் தேதி தொழிலதிபர் ஷங்கரை திருமணம் புரிந்தார் . அசிதாவும் ,சங்கரும் சுமார் எட்டு ஆண்டுகளாக காதலித்து வந்தனர் .இந்த திருமணம் இந்து -கிறிஸ்துவ கலப்பு மணம் ஆகும் .எனவே இவர்கள் திருமணம் இரு மத மரபுகளின் படியும் நடைபெற்றது .
# இந்தியப் பொறியியல் பணி

**இந்தியப் பொறியியல் பணி** சுருக்கமாக **ஐஇஎஸ்** (**Indian Engineering Services**) சுருக்கமாக **IES**) என்பது இந்திய அரசின் தொழில் நுட்ப மற்றும் நிர்வாகச் செயல்பாடுகளும் இணந்த ஆட்சிப்பணியாகும். பெரும்பாலான நாடுகளைப் போலவே, இந்திய அரசும் அதன் ஆட்சிப்பணி ஊழியர்களையும், அதிகாரிகளையும் தகுதி அடிப்படையில் நியமனம் செய்கிறது, அதிகாரத்தில் நடுத்தர நிர்வாக நிலைகள் போட்டித் தேர்வுகள் மூலம் நிரப்பப்படுகின்றன. குறைந்த எண்ணிக்கையிலான பதவிகளுக்கு, அதிகப்படியானவர்கள் போட்டியிடுகின்றனர். சிவில் சர்வீசஸ் தேர்வை நடத்தும் ஒன்றிய அரசுப்பணியாளர் தேர்வாணையம்தான் (யூ.பி.எஸ்.சி.) ஐ.இ.எஸ். தேர்வையும் நடத்துகிறது. இந்தியப் பொறியியல் தேர்வானது, இந்திய ஆட்சிப்பணி தேர்வைப் போல, முதல்நிலைத் தேர்வு, முதன்மைத் தேர்வு, நேர்முகத் தேர்வு என அடுத்தடுத்து 3 விதமான தேர்வுகள் (ஐந்து சோதனைகள் கொண்டது) கொண்டது.  
ஐஈஎஸ் பணியானது இந்திய பொறியியல் பட்டதாரிகளால் மிகவும் விரும்பப்படும் பணியாகும். 2015 ஆம் ஆண்டில், மொத்தம் 434 பேர் ஈ.எஸ்.இ. மூலம் தெரிவு செய்ய பரிந்துரைக்கப்பட்டனர். 2010 ஆம் ஆண்டில், மொத்தம் 157,649 பேர் 434 காலியிடங்களுக்கு விண்ணப்பித்தனர். 2011 இல், நியமனம் செய்யப் பரிந்துரைக்கப்பட்டவர்களான 693 பேரில் 317 பொது பிரிவினர், 209 பிற பிற்படுத்தப்பட்ட வகுப்பினர், 113 பட்டியல் வகுப்பினர், 54 பழங்குடியினர் ஆவர் (உடல் ஊனமுற்றவர்கள் 44 பேர் உட்பட). இந்திய பொறியியல் பணி 2012 தேர்வில் 560 பதவிகளுக்கு (உடல் ஊனமுற்றோர் 47 பேர் உட்பட) ஆள்சேர்ப்பு நடத்தப்பட்டது. 2013 ஆம் ஆண்டில் 763 பதவிகளுக்கான ஆட்சேர்ப்பு செய்யப்பட்டது (உடல் ஊனமுற்றோர் 19 பேர் உட்பட).  
இந்திய பொறியியல் பணிக்கான தேர்வானது, உலகின் கடினமான தேர்வுகளில் ஒன்று என கருதப்படுகிறது. மிகுதியான நபர்கள் குறைவான பதவிகளுக்கு போட்டியிடுவதால் தேர்வு விகிதமானது 0.00275 (2010 புள்ளியியல் அடிப்படையில்) உள்ளது. இது உலகில் மிகவும் கடினமான தேர்வுகளில் ஒன்றாக கருதப்படுகிறது. இத்தேர்வில் வெற்றி பெறுபவர்களில் உயர் மதிப்பெண்களைப் பெறுபவர்கள் இந்திய தொழில்நுட்பக் கழகங்கள் மற்றும் இந்திய அறிவியல் கழகம். போன்ற கல்வி நிறுவனங்களில் இருந்து வந்தவர்களாவர். இந்த கடினமான தேர்வு முறை காரணமாக, இந்த பொறியியல் அதிகாரிகள் சமூகத்தில் உயர்ந்த மரியாதை கொண்டவர்களாக உள்ளனர். மேலும் பல்வேறு பகுதிகளில் பணிகளை நிர்வகிப்பவர்களாக உள்ளனர். இந்திய அரசாங்க செலவினத்தில் இந்தியாவின் மொத்த உள்நாட்டு உற்பத்தியில் 15 சதவிகிதத்திற்கும் அதிகமானதாக, பொதுத்துறை நிர்வகப் பணிகள், தொடர்வண்டித் துறை, சாலைகள், பாதுகாப்பு, உற்பத்தி, ஆய்வு, பகிர்மானம், கட்டுமானம், பொதுப் பணிகள், மின்சாரம், தொலை தொடர்பு, முதலியவற்றிற்கு செலவிடப்படுகிறது. குரூப் ஏ பணிகளுக்கான அனைத்து நியமங்களும் இந்திய ஜனாதிபதியால் செய்யப்படுகின்றன.
# இந்தியப் பொறியியல் பணி

## அதிகாரிகளின் பணிகள்

ஐ.இ.எஸ். தேர்வில் இந்தியன் ரெயில்வே சர்வீஸ், மிலிட்டரி இன்ஜினியரிங் சர்வீஸ், இந்தியன் டெலிகாம் சர்வீஸ், இந்தியன் நேவல் ஆர்மாமென்ட் சர்வீஸ், இந்தியன் ரயில்வே ஸ்டோர் சர்வீஸ், இந்தியன் ஆர்டினன்ஸ் பேக்டரி சர்வீஸ், இந்தியன் சப்ளை சர்வீஸ், சென்ட்ரல் பவர் இன்ஜினியரிங் சர்வீஸ் என்று பல்வேறு வகையான பணிகள் இருக்கின்றன. எனவே, பிடித்தமான பணியைத் தேர்வுசெய்துகொள்ள முடியும். தேர்வில் எடுக்கும் மதிப்பெண், விருப்பம், இடஒதுக்கீடு ஆகியவற்றின் அடிப்படையில் பணிகள் ஒதுக்கப்படுகின்றன.
# இந்தியப் பொறியியல் பணி

## தகுதி

### குடியுரிமை

தேர்வுக்கு வருபவர் பின்வரும் ஒன்றைச் சேர்ந்தவராக இருக்க வேண்டும்:
- இந்திய குடியுரிமை உள்ளவர்
- நேபாளக் குடிமகள் அல்லது பூட்டானின் குடிமகனும் போட்டியிடலாம்
- இந்தியாவில் நிரந்தரமாக குடியேறுவதை நோக்கமாக உடைய பாக்கிஸ்தான், பங்களாதேஷ், மியான்மர், இலங்கை, கென்யா, உகாண்டா, தான்சானியா, ஜாம்பியா, மலாவி, சயிர், எத்தியோப்பியா, வியட்நாம் ஆகிய நாடுகளுக்கு குடிபெயர்ந்த இந்திய வம்சாவளியைச் சேர்ந்தவர்.
# இந்தியப் பொறியியல் பணி

## தகுதி

### கல்வித் தகுதி

அங்கீகாரம் பெற்ற பல்கலைக்கழகத்திலிருந்து குறைந்தபட்சம் பொறியியல் (பி.ஈ. / பி. டெக்) பட்டம். எம்.எஸ்.சி. பட்டம் அல்லது அதற்கு இணையான வயர்லெஸ் கம்யூனிகேஷன்ஸ், எலெக்ட்ரானிக்ஸ், ரேடியோ பிசிக்ஸ் அல்லது ரேடியோ இன்ஜினியரிங் ஆகியவற்றுடன் சில குறிப்பிட்ட சேவைகளுக்கு மட்டுமே ஏற்றுக்கொள்ளக்கூடிய சிறப்பு பாடங்களைக் கொண்டுள்ளன.
# இந்தியப் பொறியியல் பணி

## தகுதி

### வயது வரம்பு

ஆண்டின் துவக்கமான சனவரி அன்றைய கணக்கில் வயது 21–30 க்குள் இருக்கவேண்டும்.  
பின்வருமாறு வயது வரம்பில் தளர்வு உள்ளது:
- இதர பிற்படுத்தப்பட்டோருக்கு அதிகப்பச்சமாக மூன்று ஆண்டுகள் வயது வரம்பில் தளர்வு அளிக்கப்படுகிறது [கிரிமிலேயர் அல்லாதவர்களுக்கு மட்டும்]
- எந்தவொரு வெளிநாட்டோடு அல்லது தொந்தரவுள்ள பகுதிகளில் போர் நடவடிக்கைகளில் ஈடுபட்ட இராணுவ ஊழியர்களுக்கு அதிகபட்சமாக நான்கு ஆண்டுகள், வயது வரம்பில் தளர்வு அளிக்கப்படுகிறது.
- பட்டியல் மற்றும் பழங்குடி வகுப்பினருக்கு அதிகபட்சமாக ஐந்து ஆண்டுகள் வயது வரம்பில் தளர்வு அளிக்கப்படுகிறது
- ஜம்மு & காஷ்மீர் மாநிலத்தில் ஜனவரி 1, 1980 முதல் 31 டிசம்பர் 1989 வரையான காலகட்டத்தில் சாதாரணமாக குடியேறியவர்களுக்கு ஐந்து ஆண்டுகள் வயது வரம்பில் தளர்வு அளிக்கப்படுகிறது
- குறைந்தது ஐந்து ஆண்டுகள் பணிபுரிந்த ஆணைக்குழு அலுவலர்கள் மற்றும் ஈ.ஓ.ஓ.க்கள் / எஸ்.எஸ்.ஓ.ஓ.க்கள் உள்ளிட்ட முன்னாள் ராணுவ அதிகாரிகளுக்கு அதிகபட்சம் ஐந்து ஆண்டுகள் வயது வரம்பில் தளர்வு அளிக்கப்படுகிறது.
# இந்தியப் பொறியியல் பணி

## தேர்வு

### விண்ணப்பம்

யுபிஎஸ்சியின் அதிகாரப்பூர்வ வலைத்தளத்தில் ஆன்லைனில் விண்ணப்பிக்க வேண்டும்.
# இந்தியப் பொறியியல் பணி

## தேர்வு

### விண்ப்பக் கட்டணம்

பொதுப் பிரிவில் ஆண் விண்ணப்பதார்ர் ஆன்லைன் படிவத்தின் விண்ணப்ப கட்டணமாக ரூபாய் 200, பெண்கள் மற்றும் இட ஒதுக்கீட்டுப் பிரிவினருக்கு எந்தவொரு கட்டணமும் இல்லை.
# இந்தியப் பொறியியல் பணி

## தேர்வு

### தேர்வு மையங்கள்

ஒவ்வொரு ஆண்டும் ஜூன் மாதம் இந்தியா முழுவதும் பின்வரும் மையங்களில் இந்த்த் தேர்வு நடத்தப்படுகிறது அவை: அகர்தலா, அகமதாபாத், அய்சால், அலிகர், அலகாபாத், பெங்களூர், பரேலி, போபால், சண்டிகர், சென்னை, கட்டக், தேராதூன், தில்லி, தார்வாடு, திஸ்பூர், கேங்டாக், ஐதராபாத், இம்பால், இட்டாநகர், செய்ப்பூர், சம்மு, ஜோரத், கொச்சி, கோகிமா, கொல்கத்தா, இலக்னோ, மதுரை, மும்பை, நாக்பூர், பானஜி (கோவா), பட்னா, போர்ட் பிளேர், ராய்பூர், ராஞ்சி, சம்பல்பூர், சில்லாங், சிம்லா, சிறிநகர், திருவனந்தபுரம், திருப்பதி, உதயப்பூர் விசாகப்பட்டினம் போன்றவை ஆகும்.
# இராய்னர் வெய்சு

**இராய்னர் வெய்சு** (*Rainer Weiss*, பிறப்பு: செப்டம்பர் 29, 1932) ஒரு அமெரிக்க இயற்பியலாளர் ஆவார். இவர் ஈர்ப்பு விசை சார்ந்த இயற்பியல் மற்றும் வானியற்பியலில் இவரது பங்களிப்பிற்காக நன்கறியப்பட்டவர். இவர் எமெரிடசில் உள்ள மாசாச்சூசெட்சு தொழில்நுட்பக் கழகத்தில் இயற்பியல் துறை பேராசிரியராக உள்ளார். லைகோ (LIGO) எனும் அடிப்படைச் செயல்பாட்டில் பயன்படும் சீரொளி குறுக்கீட்டுமானிையக் கண்டுபிடித்தமைக்காக சிறப்பு பெற்றவர் ஆவார்.இராய்னர் வெய்சு கோபெ செயற்கைமதி (COBE) அறிவியல் பணிக்குழுவின் தலைவராக உள்ளார்.  
2017 ஆம் ஆண்டிற்கான இயற்பியலுக்கான நோபல் பரிசினை கிப் எஸ். தோர்ன் மற்றும் பேரி சி. பேரிஷ் ஆகியோருடன் இணைந்துபகிர்ந்துகொள்கிறார்.சீரொளி குறுக்கீட்டுமானியின் கண்டுபிடிப்பு மற்றும் ஈர்ப்பு சக்தியின் அலைகளை இக்கருவியின்வாயிலாக உற்றுநோக்கிக் கண்டறிந்த தீர்மானிக்கத்தகுந்த பங்களிப்புகளுக்காக இவர்களுக்கு நடப்பு ஆண்டில் நோபல் பரிசு வழங்கப்பட்டுள்ளது.
# இராய்னர் வெய்சு

## லைகோ

அணுவின் அளவில் பத்து இலட்சத்தில் ஒரு பங்கு மட்டுமே உள்ள நுண்ணிய ஈர்ப்பு அைலகைள இனம் காண கடந்த 50 ஆண்டுகளாக அறிவியலாளர்கள் முயன்று வருகின்றனர். எனினும், இராய்னர் வெய்சு, கிப் எஸ். தோர்ன் மற்றும் பேரி சி. பேரிஷ் ஆகியோர் புதுமையான முறையில் ஈர்ப்பு அைலகைள இனம் காணும் கருவிையக் கொண்டு கடந்த இரண்டு வருடத்துக்குள் நான்கு முறை ஈர்ப்பு அலைகளை இனம் கண்டுள்ளனர். பெரும் கருந்துைளகள் அல்லது நியூட்ரான் விண்மீன்கள் வேகவேகமாகச் சுழன்றுகொண்டு ஒன்றை ஒன்று மோதிக்கொள்ளும் போது ஏற்படும் ஈர்ப்பு அலைகளை நுட்பமான கருவிகளால் உணர முடியும். ஈர்ப்பு அலை ஏற்படுத்தும் சுருக்கமானது மிக மிக நுணுக்கமானது. பூமிக்கும், சூரியனுக்கும் இடையே உள்ள தொலைவை ஒரு அணு அளவு நுட்பமாக அளவிடுவது போன்றது இது. இந்த நுணுக்கமான வேறுபாட்டை சீரொளி குறுக்கீட்டுமானி மூலமாக (Laser Interferometer) சீரொளி குறுக்கீட்டுமானி ஈர்ப்பலை நோக்குக்கூடத்தில் (லைகோ) ( LIGO - Laser Interferometer Gravitational-wave Observatory) வைத்து உற்றுநோக்கிக் கண்டறிந்தமைக்காகத்தான் மேற்காண் மூவருக்கும் 2017 ஆம் ஆண்டின் நோபல் பரிசு அறிவிக்கப்பட்டுள்ளது.
# இராய்னர் வெய்சு

## இளமைக்கால வாழ்க்கை மற்றும் கல்வி

இராய்னர் 1932 ஆம் ஆண்டு செப்டம்பர் 29 ஆம் நாள் செருமனியில் உள்ள பெர்லின் நகரில் பிறந்தார். இராய்னர் வெய்சின் தாயார் கிறித்தவரும் நடிகரும் ஆவார். இராய்னர் வெய்சின் தந்தையார், ஒரு மருத்துவரும், நரம்பியல் நிபுணரும், உளப்பகுப்பாய்வாளரும் ஆவார். இவர் அஸ்கனாசு யூதராகவும், ஜெர்மானிய பொதுவுடமைக் கட்சியின் உறுப்பிராகவும் இருந்ததால் ஜெர்மனியை விட்டு வெளியே துரத்தப்பட்டார். அந்தக் குடும்பம் முதலில் ப்ராக் நகருக்குச் சென்றது. ஆனால், 1938 ஆம் ஆண்டில் ஏற்பட்ட மியூனிச் ஒப்பந்தப்படி ஜெர்மனி செக்கோஸ்லாவாகியாவை ஆக்கிரமித்த பிறகு, அங்கிருந்து வெளியேறினர். ஸ்டிக்ஸ் குடும்பத்தைச் சேர்ந்த லூயிஸ் அவர்கள் அமெரிக்காவில் நுழைவதற்கு விசாக்களைப் பெற அவர்களுக்கு உதவினார். இராய்னர் வெய்சு தனது இளமைப்பருவத்தை நியூயார்க் நகரத்தில் கழித்தார். அங்கு அவர் கொலம்பியா இலக்கணப் பள்ளியில் படித்தார். பின்னர் இவர் மாசாச்சூசெட்சு தொழில்நுட்பக் கழகத்தில் சேர்ந்தார்.
# வெண்முதுகுச் சில்லை

**வெண்முதுகுச் சில்லை** (*White-rumped munia*) என்பது தென்இந்தியாவில் காணப்படும் கிளை அல்லது கொம்பினைப் பற்றிக்கொண்டு அமர்வதற்கேற்ற கால்களையுடைய பறவைகள் குடும்பத்தை சார்ந்த சிற்றினமாகும். தென்இந்தியாவில் அவை நான்கு துணை குடும்பங்களாக காணப்படுகிறது. அவற்றில் இது பசேரிடே குடும்பத்தை சார்ந்தது ஆகும்.
# வெண்முதுகுச் சில்லை

## பெயர்கள்

தமிழில் :**வெண்முதுகுச் சில்லை**
ஆங்கிலப்பெயர் :**White - rumped Munia**
விலங்கியல் பெயர் : *இலாஞ்சுரா சிடிரையேட்டா* (***Lonchura striata***)
# வெண்முதுகுச் சில்லை

## உடலமைப்பு

இதன் உடல் நீளம் சுமார் 10 செ. மீ. ஆகும். பருத்த கூரிய நீல நிற அலகு கொண்டது. இதன் உடலின் மேற்பகுதி பழுப்பாக வெள்ளைப் பிட்டத்துடன் காணப்படும். தொண்டையும் மார்பும் கரும் பழுப்பாகவும் வயிறு வெண்மையாகவும் இருக்கும்.
# வெண்முதுகுச் சில்லை

## காணப்படும் பகுதிகள்

தமிழ்நாடெங்கும் பரவலாக சமவெளிகளிலும் மலைகளிலும் சுமார் 8 முதல் 15 வரையான குழுவாகப் காணப்படும்.
# வெண்முதுகுச் சில்லை

## உணவு

பயிர்கள் விளைந்து நிற்கும். விளைநிலங்களில் தானியங்களைத் தின்று கேடு செய்யும் மண்பாதைகளிலும் அறுவடை முடிந்த வயல்களிலும் தாவித் திரிந்து இரைதேடும். மென் குரலில் கத்தும் இது இரவில் புள்ளிச் சில்லை. தூக்கணாங்குருவி ஆகியவற்றோடு கூட கரும்புக்காடு, லாண்டானா புதர் ஆகியவற்றில் அடையும்.
# வெண்முதுகுச் சில்லை

## இனப்பெருக்கம்

ஜூலை முதல் டிசம்பர் வரை மூங்கில் இலை புல்லின் அகன்ற இலை ஆகியன கொண்டு பந்து வடிவிலான கூட்டினை அமைக்கும். கூட்டினுள் மெத்தென்று ஆக்க வைக்கப்பட்ட புல்லின் பூவோடுகூடிய இனுக்குகள் நுழைவாயிலுக்கு வெளியே குழல் அமைப்பில் நீட்டிக் கொண்டிருக்கும். சிறுமரங்களின் வெளிப்பட நீண்டிருக்கும் கிளைகளிடையே தரையிலிருந்து 4மீ. உயரத்துக்கு உள்ளாக இதன் கூடு அமைந்திருக்கும் 3 முதல் 8 வரை முட்டைகள் இடும்.
.
# கருந்தொண்டைச் சில்லை

**கருந்தொண்டைச் சில்லை** (*Black-throated munia*) தென்மேற்கு இந்தியா மற்றும் இலங்கையில் காணப்படும் ஒரு **பசாரிபார்மிசு** வரிசையை சார்ந்த சிற்றினம் ஆகும். இவை தென்மேற்கு இந்தியாவில் கிழக்குத் தொடர்ச்சி மலைகளிலும் இலங்கையிலும் காணப்படுகிறது.
# கருந்தொண்டைச் சில்லை

## உடலமைப்பு

கருந்தொண்டைச் சில்லையின் உடல் நீளமானது சுமார் 10 செ. மீ. ஆகும். இதன் தலை, இறக்கைகள், வால் ஆகியன சாக்லெட் பழுப்பு நிறத்திலும், முதுகுப் பகுதி பழுப்பு நிறமாகவும், வால் போர்வை இறகுகள் சற்று வெளுத்துக் காணப்படும். கன்னம், தொண்டை, மார்பு ஆகியன நல்ல பழுப்பாக இருக்க வயிறு வாலடி ஆகியன இளஞ்சிவப்புத் தோய்ந்த பழுப்பாக இருக்கும்.
# கருந்தொண்டைச் சில்லை

## காணப்படும் பகுதிகள்

தமிழ்நாட்டில் தென்மேற்கு மலைப் பகுதிகளில் ஆண்டு முழுதும் காணப்படும் இது கோடை காலத்தில் வடக்கே உள்ள நீலகிரி மலைப் பகுதிக்கும் வலசை வருகின்றது. பிற சில்லைகளைப் போல வறண்ட நிலங்களை விரும்பாத இது மலைப் பாங்கான நிலப் பகுதிகளையும் நீர் வளமிக்க பகுதிகளையும் விரும்பித் திரியும்.
# கருந்தொண்டைச் சில்லை

## உணவு

புல், விதைகள், நெல், களையாக வளர்ந்துள்ள செடிகளின் விதை ஆகியவையே இதன் முக்கிய உணவாக உள்ளது. இதன் பழக்க வழக்கங்கள் பிற சில்லைகளைப் போன்றதே.
# கருந்தொண்டைச் சில்லை

## இனப்பெருக்கம்

ஜூலை முதல் டிசம்பர் வரை மூங்கில் இலை புல்லின் அகன்ற இலை ஆகியன கொண்டு பந்து வடிவிலான கூட்டினை அமைக்கும். கூட்டினுள் மெத்தென்று ஆக்க வைக்கப்பட்ட புல்லின் பூவோடுகூடிய இனுக்குகள் நுழைவாயிலுக்கு வெளியே குழல் அமைப்பில் நீட்டிக் கொண்டிருக்கும். சிறுமரங்களின் வெளிப்பட நீண்டிருக்கும் கிளைகளிடையே தரையிலிருந்து 4மீ. ஊயரத்துக்கு உள்ளாக இதன் கூடு அமைந்திருக்கும் 3 முதல் 8 வரை முட்டைகள் இடும்.
# கருந்தொண்டைச் சில்லை

## பெயரிடல்

விலங்கியல் அறிஞர் எட்வர்ட் பிரடெரிக் கெலார்ட் நினைவாக இந்த சில்லையின் இருசொற் பெயரீல் 1863-ல்[தாமஸ் சி. ஜெர்டன் என்பவரால் உலோஞ்சுரா கெலார்தி என அழைக்கப்பட்டது.
# கருந்தலைச் சில்லை

**கருந்தலை சில்லை** (*Tricoloured munia*)(உலோஞ்சுரா மலாக்கா) என்பது வங்காளதேசம், இந்தியா, இலங்கை, பாக்கித்தான் மற்றும் தென்சீனாவை பூர்வீகமாகக் கொண்ட ஒரு பறவையாகும். இந்த இனம் டிரினிடாட், ஜமைக்கா, ஹிஸ்பானியோலா, புவேர்ட்டோ ரிக்கோ, கியூபா மற்றும் வெனிசுலா ஆகிய நாடுகளிலும் கரீபியன் தீவுகளிலும் அறிமுகப்படுத்தப்பட்டுள்ளது.
# கருந்தலைச் சில்லை

## விளக்கம்

கசுகொட்டை முனியா போன்ற இந்த சிற்றினம் கருப்பு தலை சில்லை என்று அறியப்படுகிறது. முதிர்ச்சியடையாத பறவைகள் வெளிறிய பழுப்பு நிற மேற்பகுதிகளைக் கொண்டுள்ளன. முதிர்வடைந்த பறவைகள் கருமையான தலையைக் கொண்டிருக்கவில்லை. மேலும் புள்ளிச் சில்லை போன்ற பிற சில்லைகளின் முதிர்ச்சியடையாதவற்றுடன் குழப்பமடையக்கூடிய ஒரே மாதிரியான சிறகு குஞ்சகீழ்ப்பகுதிகளைக் கொண்டுள்ளன.
கருந்தலைச் சில்லையின் உடல் நீளம் சுமார் 10 செ.மீ. ஆகும். இதன் தலை கருப்பாகவும், எஞ்சிய உடலின் மேற்பகுதி செம்பழுப்பு பிட்டத்துடன், மேலும் சற்றுக் கூடுதலாகப் பழுப்பாக இருக்கும். தொண்டை, மார்பு, வயிற்றின் நடுப்பகுதி, வாலடி தொடை ஆகியன கருப்பு நிறத்திலும் மார்பின் பக்கங்கள் வெண்மையாகவும் காணப்படும்.
# கருந்தலைச் சில்லை

## உணவும் பழக்கமும்

நெல் வயல்களை அடுத்த நீர் தேங்கியுள்ள இடங்களில் புல்விதைகளையும் நெல்லையும் இரையாக உண்ணும். புள்ளிச் சில்லை கூட்டத்துடன் சேர்ந்து இரை தேடும். இனப்பெருக்கம் செய்யாத பருவத்தில் 100 வரையான கூட்டமாகக் காணலாம். சதுப்பான நாணற்புதர்கள் கொண்ட நஞ்சை நிலங்களை விரும்பித் திரியும்.
# கருந்தலைச் சில்லை

## இனப்பெருக்கம்

இது இனப்பெருக்கம் செய்யும் பருவத்தில் கருங்கீற்றுத் தூக்கணாங் குருவிகளுடன் உறவு கொண்டதாக அவை கூடுகட்டத் தொடங்கியவுடன் அக்கூடுகளில் நுழைந்து பார்க்கவும் அவற்றோடு கலந்து பறந்து திரியவும் செய்யும் **இங். இங்**. என மெல்லிய குரல் ஒலி எழுப்பும்.
அக்டோபர் முதல் மே பந்து வடிவில் கூடமைத்து மென்மையான இளம்புல்லால் மெத்தென்று ஆக்கி 5 முட்டைகள் இடும்.
# ஆரஞ்சு வரியன்

வரியன்கள், சிறகன்கள், வசீகரன்கள் யாவும் (நிம்பாலிடே) ***Nymphalidae*** குடும்பத்தை சார்ந்தது ஆகும். இதில் ஒரு அழகிய வண்ணதுப்பூச்சி **ஆரஞ்சு வரியன்**.
# ஆரஞ்சு வரியன்

## பெயர்கள்

தமிழில்: **ஆரஞ்சு வரியன்**  
ஆங்கிலப்பெயர்: ** Striped Tiger **  
அறிவியல் பெயர்: ***Danaus genutia***
# ஆரஞ்சு வரியன்

## உடலமைப்பு

72 மி.மீ முதல் 100 மி.மீ வரை இருக்கும்,
ஆரஞ்சு நிற இறகுகளில் கருப்பு கலந்த பழுப்பு நிறக் வரிகளுடன் காணப்படும். இறகுளின் ஓரத்திலும் கீழ்ப் பகுதிகளிலும் வெள்ளைப் பட்டைகள் காணப்படும். தரையை ஒட்டி மெதுவாகப் பறக்கும் திறன் கொண்டது. ஆண்டு முழுவதும் காணப்படும் ஆரஞ்சு வரியன்களை அனைத்து இடங்களிலும் காணலாம். பார்ப்பதற்கு வெந்தய வரியனை போன்று காணப்பட்டாலும் சிறு மாற்றங்களை காணலாம். இவற்றில் தெளிவான கருப்பு நரம்புகள் காணப்படும்.
# ஆரஞ்சு வரியன்

## உடலமைப்பு

### வாழ்க்கை சுழற்சி

இந்த பட்டாம்பூச்சி தனித்த முட்டைகளை இதற்கு உணவாகும் அஸ்லிபிலடாசிய குடும்பத் தாவரத்தின் இலையின் அடிப்பகுதியில் இடுகின்றது. இதனுடைய இளம் உயிரி கருப்பு நிறத்தில் ஊத கலந்த மஞ்சள் நிறப் புள்ளி மற்றும் கோடுகளுடன் காணப்படும். இதற்கு மூன்று இணை உணர்கொம்புகள் காணப்படும். முட்டையிலிருந்து வெளிவந்தவுடன், இந்த இளம் உயிரி முட்டை ஓட்டினை உண்ணும். பின்னர் இலையினை உண்ண ஆரம்பிக்கும். கிரைசாலிஸ் எனப்படும் கூட்டுப்புழுவானது பசுமை நிறத்தில் தங்க மஞ்சள் நிறப் புள்ளிகளுடன் காணப்படும்.
# ஆரஞ்சு வரியன்

## புழுக்களுக்கு உணவாகும் தாவரங்கள்

1. இரத்த எருக்கு
1. பஞ்சுகொடி
# சுவிஸ் இராணுவக் கத்தி

**சுவிஸ் இராணுவக் கத்தி** (**Swiss Army knife**) என்பது ஒரு பையடக்க கத்தி அல்லது பலகருவிச் சேர்க்கை ஆகும். இதை விக்டோரினாக்ஸ் ஏஜி (மற்றும் 2005 வரை வெங்கர் எஸ்.ஏ-யும் ) தயாரித்தது. "சுவிஸ் இராணுவக் கத்தி" என்ற பெயரானது இரண்டாம் உலகப் போருக்குப் பின்னர் அமெரிக்க படையினரால் உருவாக்கப்பட்டது, அவர்களால் அதன் ஜெர்மன் பெயரான "Offiziersmesser", என்ற பெயரை உச்சரிப்பதில் ஏற்பட்ட சிரமத்தால் அப்பெயரைக் கொண்டு அழைத்தனர்.  
இந்த சுவிஸ் இராணுவக் கத்தியானது மடித்து வைக்கப்படும் கத்தி என்பதோடு திருப்புளி, சிறிய பிளேடு, நக வெட்டி, தகரவெட்டி சிறிய ரம்பம், கத்திரிக்கோல் போன்ற பலவற்றை உள்ளடக்கியது. இந்த கருவி இணைப்புகள் கைப்பிடியின் மையத்தில் உள்ள மையப் புள்ளியின் மூலம் இயக்கப்படுகின்றன. இதன் அசல் வடிவத்தின் பிடி சிவப்பு வண்ணத்தில் இருக்கும். அதில் ஒரு சிலுவை காணப்படும். சிவப்பு வண்ணப் பின்னணியில் காணப்படும் வெள்ளைச் சிலுவைதான் சுவிட்சர்லாந்தின் கொடியின் வடிவமும்.  
சுவிட்சர்லாந்தில் உள்ள இபாக் பகுதியில் 1891 ஆம் ஆண்டு சுவிஸ் இராணுவக் கத்தி முதன் முதலில் உற்பத்தி செய்யப்பட்டது. கார்ல் எல்செனர், பின்னர் விக்டோரினாக்கஸ் என அழைக்கப்பட்ட நிறுவனம், பழைய ஜெர்மன் உற்பத்தியாளரிடம் இருந்து, 1890 வடிவ ஸ்விஸ் இராணுவக் கத்தியைத் தயாரிக்க ஒப்பந்தத்தைப் பெற்றனர். 1893 ஆம் ஆண்டில் சுவிஸ் கருவி நிறுவனமான பால் போச்சட் & சே, பின்னர் வெங்கர் என அழைக்கப்பட்ட உற்பத்தி நிறுவனம், 1890 வடிவ இராணுவக் கத்திகளை தயாரிப்பதற்காக சுவிஸ் இராணுவத்திலிருந்து முதல் ஒப்பந்தத்தை பெற்றது; இரு நிறுவனங்களும் 1908 ஆம் ஆண்டில் இருந்து கத்திகளை தயாரித்து வழங்குவதற்கான ஒப்பந்தத்தை இரு நிறுவனங்களும் பிரித்து, விக்டோரினாக்ஸ் 2005 இல் வெங்கர் வாங்கியது வரை பெற்றுவந்தன. இந்தக் கத்தியானது சுவிச்சர்லாந்தின் ஒரு கலாச்சார சின்னமாகவும், கத்தி வடிவமைப்பு மற்றும் அதன் பல்திசையியக்கத்திறம் உலக அங்கீகாரத்தைப் பெற வழிவகுத்தது.
# குரங்கின் தாமி பதிப்புரிமைச் சிக்கல்

**குரங்கின் தாமி பதிப்புரிமைச் சிக்கல்** (**monkey selfie copyright dispute)** என்பது பிரித்தானிய இயற்கை ஒளிப்படக் கலைஞர் டேவிட் ஸ்லேட்டருக்குச் சொந்தமான உபகரணங்களைப் பயன்படுத்தி ஒரு குரங்கு எடுத்த தாமிப் படங்களின் பதிப்புரிமைச் சிக்கல் நிலையைக் குறித்த தொடர்ச்சியான பிரச்சினையைக் குறிக்கும். இச்சிக்கல் குறித்த வழக்கில் விக்கிமீடியா பொதுவகம் மற்றும் விலங்குகளை நன்முறையில் நடத்த விழைகின்ற மக்கள் (பீட்டா) ஆகிய அமைப்புகள் அந்த குரங்குக்கு பதிப்புரிமை வழங்க வேண்டும் என்று வாதிட்டன.  
ஸ்லேட்டர் தனக்கே பதிப்புரிமை கோரல் இருப்பதாக வாதிட்டார். தான் இந்தோனேசியாவுக்குப் பயணம் செய்து, காட்டு மகாக் குரங்கு குழுவிடம் தன் "ஒளிப்படமி" உபகரணங்களைக் கொண்டு அவை தாமி படத்தை எடுக்கும்படி செய்ததாக வாதிட்டார். விக்கிமீடியா அறக்கட்டளையின் 2014 ஆம் ஆண்டு விக்கிமீடியா காமன்ஸ் பட நூலகத்திலிருந்து படங்களை அகற்ற இயலாது என்றும் காரணம், ஒரு ஒளிப்படம் எடுப்பவர் அதற்கான ஒளி, தேவைப்படும் கோணம் போன்றவற்றை எல்லாம் யோசிப்பார். இதெல்லாம் சேர்ந்துதான் ஒரு ஒளிப்படத்துக்கு ஒருவர் காப்புரிமை கோர முடியும். மனிதர் அல்லாத படைப்பாளர் ( சட்டபூர்வ நபர் அல்ல) பதிப்புரிமை வைத்திருக்க முடியாது, இதனால் படங்களை பொது களத்தில் இருந்து அகற்ற இயலாது என வாதிட்டது. 2014 திசம்பரில், ஐக்கிய மாகாண காப்புரிமை அலுவலகம் மனிதர் அல்லாமல் ஒரு குரங்கு மூலம் எடுக்கப்பட்ட ஒளிப்படத்துக்கு பதிப்புரிமை கிடையாது என்று கூறியது. அமெரிக்காவிலும், இங்கிலாந்திலும் உள்ள பல சட்ட வல்லுநர்கள் எவ்வாறாயினும், எடுக்கப்பட்ட படங்களுக்கு வழிவகுத்த அதன் செயல்முறைகளில் ஸ்லேட்டரின் பங்கு குறிப்பிடத்தக்கதாக உள்ளதால், இவை பதிப்புரிமை கோருவதற்கு போதுமானதாக இருக்கலாம் என்று வாதிட்டனர். இந்த வாத பிரதிவாதங்களுக்குப் பிறகு நீதிமன்றம் ஒரு முடிவுக்கு வந்தது.  
2016 ஆம் ஆண்டில் அளிப்பட்ட தீர்பில், ஒரு குரங்குக்கு படங்களுக்கான பதிப்புரிமையை அளிக்க முடியாது என்று தீர்ப்பளித்தது. இதை எதிர்த்து பீட்டாவினால் மேல் முறையீடு செய்யப்பட்டது, 2017 செப்டம்பரில், அனைத்து தரப்பினரும் ஒரு தீர்வுக்கு உடன்பட்டனர் இதன்படி நீதிமன்றம், தாமி ஒளிப்படம் எடுக்கப்பட்ட ஒளிப்படமிக்குச் சொந்தக்காரரான டேவிட் ஸ்லேட்டர், ஒளிப்படம் வழியாக வரும் வருமானத்தில் 25% பணத்தை இந்தோனேசியாவில் உள்ள கொண்டை வால் குரங்குகளைக் காப்பாற்ற அளிக்க வேண்டும் என்று கூறியது.
# குரங்கின் தாமி பதிப்புரிமைச் சிக்கல்

## இவற்றையும் காண்க

- விலங்கு நெறியியல்
- விலங்குகளால் உருவாக்கப்பட்ட கலைகள்
- விலங்குரிமை
# பி. தாணுலிங்க நாடார்

**பி. தாணுலிங்க நாடார்** (*P. Thanulinga Nadar*, 17 பெப்ரவரி 1915 – 3 அக்டோபர் 1988), இந்திய அரசியல்வாதியும், கன்னியாகுமரி விடுதலைப் போராட்ட வீரரும், இந்திய நாடாளுமன்ற மக்களவை உறுப்பினரும் மாநிலங்களவை உறுப்பினரும், இந்து முன்னணியின் தமிழகத் தலைவராகவும் இருந்தவர்.
# பி. தாணுலிங்க நாடார்

## இளமை

தாணுலிங்கம், 17 பெப்ரவரி 1915இல் எம். பராமார்த்த லிங்கம் என்பவருக்கு திருவிதாங்கூர் சமஸ்தானத்தின் திருவனந்தபுரம் மாவட்டத்தின் தற்கால அகத்தீஸ்வரம் வட்டம், பொற்றையடி கிராமத்தில் பிறந்தவர்.
இளங்கலை பட்டப்படிப்பு மற்றும் சட்டப் படிப்பை முடித்த தாணுலிங்கம் காங்கிரசால் ஈர்க்கப்பட்டு, திருவாங்கூர் தமிழ்நாடு காங்கிரசு கட்சியில் இணைந்து தீவிர அரசியலில் ஈடுபட்டார். பின்னர் காமராசரால் ஈர்க்கப்பட்டு, 1956இல் இந்திய தேசிய காங்கிரசு கட்சியில் இணைந்தார்.
# பி. தாணுலிங்க நாடார்

## அரசியல்

இளமையில் இந்திய விடுதலைப் போராட்டத்தில் பங்கு கொண்டார். திருவாங்கூர் தமிழ்நாடு காங்கிரசு கட்சியில் இணைந்து, குமரி விடுதலைப் போராட்டத்தில் பங்குகொண்டார்.  
தாணுலிங்க நாடார், அகஸ்தீஸ்வரம் சட்டமன்றத் தொகுதிகளிலிருந்து, 1948, 1951 மற்றும் 1954ஆம் ஆண்டுகளில் திருவிதாங்கூர் சட்டமன்ற உறுப்பினராகத் தேர்ந்தேடுக்கப்பட்டார்.  
1957இல் நடைபெற்ற பொதுத் தேர்தலில், இந்திய தேசிய காங்கிரசு கட்சியின் சார்பாக, தாணுலிங்க நாடார், நாகர்கோவில் மக்களவைத் தொகுதியிலிருந்து, மக்களவை உறுப்பினராகத் தேர்ந்தெடுக்கப்பட்டார்.  
தாணுலிங்க நாடார், 9 சூலை 1964 முதல் 2 ஏப்ரல் 1968 முடிய இந்திய நாடாளுமன்ற மாநிலங்களவை உறுப்பினராகப் பணியாற்றியவர்.
# பி. தாணுலிங்க நாடார்

## குடும்பம்

தாணுலிங்க நாடார், இளம் வயதில் மணந்த நட்சத்திரம்மாளின் மறைவிற்குப் பின் இராமநாயகம் அம்மாளை மணந்தார். இவருக்கு இரண்டு மகன்களும், மூன்று மகள்களும் பிறந்தனர்.
# கூப்பரின் புறாவடி

**கூப்பரின் புறாவடி** வட அமெரிக்காவில் காணப்படும் ஓர் நடுத்தர அளவு பருந்து வகைக் கொன்றுண்ணிப் பறவையாகும். இதன் பரம்பல் தென்கனடாவிலிருந்து வட மெக்சிகோ வரை. கொன்றுண்ணிப் பறவைகளில் பொதுவாகக் காணப்படுவது போல இப்பருந்து வகையிலும் ஆணை விட பெண் உருவத்தில் பெரியதாய் இருக்கிறது. மிசிசிப்பி ஆற்றுக்குக் கிழக்கே காணப்படும் புறாவடி மேற்கே காணப்படும் பறவைகளை விட அளவில் பெரியவை. சில சமயங்களில் அவை இரண்டையும் தனித்தனி உள்ளினமாக சிலர் கருதினாலும் அவற்றின் உருவ அளவைத் தவிர வேறு எந்த வேறுபாடும் இல்லாததால் இப்பறவைக்கு உள்ளினங்கள் எதுவும் இல்லை. இதனை கோழிப் பருந்து, பெரிய புறாப் பருந்து போன்று பல்வேறு பெயர்களால் மக்கள் அழைக்கிறார்கள்.
# கூப்பரின் புறாவடி

## பெயர்விளக்கம்

சார்லசு லுசியான் போனார்பாட்டே, வில்லியம் கூப்பரின் நினைவாக இதற்கு ஆங்கிலத்தில் (Cooper's hawk, Accipiter cooperii) எனப் பெயரிட்டார். இதன் முக்கிய இரை புறாக்கள் என்பதாலும், வட அமெரிக்காவின் தென்னகத்தில் வாழும் மக்கள் அதனை (Great Pigeon Hawk) என்றழைப்பதாலும், இதனைத் தமிழ்மரபின் படி கூப்பரின் புறாவடி என்றழைக்கலாம்.
# கூப்பரின் புறாவடி

## தோற்றமும் உடலமைப்பும்

கூப்பரின் புறாவடி காக்கையின் அளவை ஒத்த ஓர் பருந்து. நீண்ட குறுகிய வாலையும், தன் உடலுக்கு சற்றே பெரிய தலையையும் உடையது. ஆண் புறாவடி 35 முதல் 46 செமீ நீளமும் 220 முதல் 440 கிராம் எடையுமுடையது. ஆணைவிட சற்றே பெரியதான பெண் புறாவடி 42 முதல் 50 செமீ நீளமும், 330 முதல் 700 கிராம் எடையுமுடையது. கிழக்கில் காணப்படும் புறாவடிகள் மேற்கில் காணப்படும் பறவைகளைவிட சற்றே உருவத்தில் பெரியவை. அதன் இறக்கைகளின் நீளம் 42 முதல் 50 செமீ இருக்கும். இரு பாலும் ஒரே தோற்றமுடையது.
# கூப்பரின் புறாவடி

## பரம்பல்

இது தென்கனடாவிலிருந்து வட மெக்சிகோ வரை வட அமெரிக்கா முழுவதும் காணப்படுகிறது. மெக்சிகோ வளைகுடாவை ஒட்டிய இடங்களிலும், தென் புளோரிடாவிலும் தென் டெக்சசிலும் தென்மேற்கு அரிசோனாவிலும் மட்டும் காணப்படுவதில்லை. தென் கனடாவிலும் புது இங்கிலாந்திலும் இனப்பெருக்கம் செய்யும் புறாவடிகள் குளிர்காலங்களில் வட அமெரிக்காவிற்கும், நடு அமெரிக்காவிற்கு தெற்கே உள்ள மெக்சிகோவிற்கும் வலசை போகின்றன. மற்ற இடங்களில் இருக்கும் பறவைகள் வலசை போவதில்லை.
# கூப்பரின் புறாவடி

## படங்கள்

-
-
# வான் இஞ்சென்

**வான் இஞ்சென் & வான் இஞ்சென் **எளிமையாக** வான் இஞ்சென் **அல்லது** மைசூரின் வான் இஞ்சென் (1900-1999) (Van Ingen & Van Ingen**, simply **Van Ingen**, or **Van Ingen of Mysore)** என்பது தென் இந்தியாவின் மைசூரில் இருந்த இறந்த விலங்குகளைப் பாடம் செய்யும் நிறுவனமாகும். இந்த நிறுவனமானது புலி மற்றும் சிறுத்தை ஆகியவற்றை பாடம் செய்யும் கலைக்கு சிறப்பாக அறியப்படுகிறது. பாடம் செய்தல் வரலாற்றில், அறிவியல் முறைப்படி வான் இஞ்சென் தோழிற்சாலையானது தனது 90 ஆண்டு காலத்தில் 43,000 புலிகள் மற்றும் சிறுத்தைகள் ஆகியவற்றின் நினைவு பாடங்களை செய்துள்ளது. வான் இஞ்சென் & வான் இஞ்சென் நிறுவனத்தின் தயாரிப்புகளான பாடம் செய்யப்பட்ட தலை மாட்டி பாடங்கள் (வேட்டைப் பதக்கம்), முழு உடல் பாடங்கள், விலங்கு தோல் விரிப்புகள் போன்றவை உலகம் முழுக்கக் காணப்படுகின்றன.  
1972 க்கு முன்வரை இந்தியாவில் வேட்டையாடுதல் அனுமதிக்கப்பட்டிருந்தது. அப்போது செல்வந்தர்கள் பலர் யானை , புலி, சிங்கம் போன்ற காட்டுயிர்களின் தலைகளை பாடம் செய்து டிராபி என்னும் வேட்டைப்பதக்கங்களாக தங்கள் வீட்டுச் சுவர்களில் மாட்டிவைக்க விரும்பினர் அதைச் செய்து கொடுப்பதற்காக வான் இஞ்சென் & வான் இஞ்சென் நிறுவனம் 1890 களில் யூஜீன் வான் இஞ்சென் என்பவரால் நிறுவப்பட்டது. அவருக்குப்பின் அவருடைய மகன்கள் 1999 இல் நிறுவனம் மூடப்படும்வரை அவரின் பணியைத் தொடர்ந்தனர். 1972 இல் இந்தியாவில் காட்டுயிர் பாதுகாப்பு சட்டம் வந்த பிறகு வேட்டையாடுதல் தடை செய்யப்பட்டக் காரணத்தால் இவர்களுக்கு போதிய வேலை இல்லாத காரணத்தால் நிறுவனம் மூடப்பட்டது.  
வான் இஞ்சென் & வான் இஞ்சென், சர்வதேச பிரபுக்களுக்கும், இந்தியாவின் மகாராஜாகளுக்கும் மிக அதிகளவில் பணியாற்றினார். அவர்களது வேட்டை கோப்பைகளான பாடம் செய்யப்பட்ட தலைகள் உலகின் பல இடங்களில் மிகச்சிறந்த அழகுடன் பாதுகாக்கப்பட்டுவருகின்றன.
# விசாகதத்தர்

**விசாகதத்தன்** (Vishakhadatta) ( சமசுகிருத மொழி கவிஞரும், நாடக எழுத்தாளரும் ஆவார். இவரைப் பற்றிய குறிப்புகள் சிறிதளவே வரலாற்று நூல்களில் கிடைக்கிறது. விசாகத்தன், குப்தப் பேரரசின் காலத்தவர் எனக் கருதப்படுகிறது.
விசாகதத்தர் இயற்றிய முத்ரா ராக்ஷஸம் மற்றும் தேவிசந்திரகுப்தம் அரசியல் வரலாற்று நாடக நூல்கள் புகழ்பெற்றது.  
முத்திரா ராட்சசம் எனும் நாடக நூலை, 1950 ஆம் ஆண்டில் இ. கே. நடேசசர்மா என்பவரால் தமிழில் மொழிபெயர்க்கப்பட்டு உலகத் தமிழாராய்ச்சி நிறுவனத்தால் வெளியிடப்பட்டது. இதன் மறுபதிப்பு 2000 ஆம் ஆண்டில் வெளிவந்தது.பரிதிமாற் கலைஞர் எனும் வி. கோ. சூரியநாராயண சாஸ்திரியார், இந்நூலை தமிழில் **முத்திராராட்சம்** எனும் தலைப்பில் மொழிபெயர்த்துள்ளார்.
# விசாகதத்தர்

## ஆங்கில மொழி பெயர்ப்பு

**கிலே சமசுகிருத நூலகம்**, முத்திரா ராட்சம் நூலை, குஜராத்தி மொழியிலிருந்து, ஆங்கில மொழியில் *இராட்சசனின் மோதிரம்* எனும் தலைப்பில் மொழிபெயர்த்துள்ளது.
# மெழுகு அருங்காட்சியகம், மைசூர்

**மெழுகு அருங்காட்சியகம், மைசூர்**, இந்தியாவின் கர்நாடக மாநிலத்தில் மைசூரில் அமைந்துள்ள ஒரு அருங்காட்சியகம் ஆகும்.
# மெழுகு அருங்காட்சியகம், மைசூர்

## அமைவிடம்

மைசூர் அரண்மனையிலிருந்து மூன்று கி.மீ. தொலைவில் இந்த அருங்காட்சியகம் 90 வருடங்களுக்கு மேலாக உள்ள ஒரு கட்டடத்தில் இயங்கி வருகிறது. பெங்களூரைச் சேர்ந்த தொழில்நுட்பத் துறை வல்லுநர் திரு ஸ்ரீஜி பாஸ்கரன் என்பவரால் அக்டோபர் 2010இல் இது நிறுவப்பட்டது. கணினி தொழில்நுட்பம் இவ் வருங்காட்சியகத்தில் நன்முறையில் இவராலும், இவருடைய மனைவியாலும் பயன்படுத்தப்பட்டுள்ளது. கோவாவிலும், உதகமண்டலத்திலும் இதுபோன்ற அருங்காட்சியகத்தை இவர் அமைத்துள்ளார். மெல்லிசை உலகம் என்று கூட இதனை அழைக்கின்றனர்.
# மெழுகு அருங்காட்சியகம், மைசூர்

## சிலை உருவாக்கம்

ஓர் ஆளுயர மெழுகுச் சிலையை அமைப்பதற்கு இரண்டிலிருந்து நான்கு மாத காலம் ஆகிறது. அதனை உருவாக்குவதற்கு 50 கிலோவிற்கு மேற்பட்ட மெழுகு தேவைப்படுகிறது. சிலை அமைக்கப்பட்டவுடன் அதற்குப் பொருந்தும் வகையில் உரிய ஆடையும், அணியும் அதற்கு அணிவிக்கப்படுகிறது. ஒரு மெழுகுச்சிலையைத் தயாரிக்க ரூ.3 இலட்சத்திலிருந்து ரூ.15 இலட்சம் வரை ஆகிறது. சிலையின் கண்களும் பற்களும் செயற்கையானவை. உண்மைத் தன்மையை வெளிப்படுத்துவதற்காக பெரும்பாலும் சின்தெடிக் அல்லது உண்மையான முடி பயன்படுத்தப்படுகிறது. சில இசைக்குழுவினர் சிலைகளின் அருகே இசைக்கருவிகளின் பெயர்கள் படத்துடன் தரப்பட்டுள்ளன.
# மெழுகு அருங்காட்சியகம், மைசூர்

## சிறப்பு

மகாத்மா காந்தியின் அமர்ந்த நிலையிலான மெழுகுச் சிலை இங்கு உள்ளது. மைசூரின் அந்நாளைய மன்னரான கிருஷ்ணராஜ வாடியாரின் சிலையும் இங்குள்ளது. பல சிலைகள் நேரில் பார்ப்பதைப் போன்ற உணர்வை நமக்கு ஏற்படுத்துகின்றன. இந்த அருங்காட்சியகத்தில் உள்ள ஒரு பகுதியில் பார்வையாளர் தன் விருப்பத்திற்கு ஏற்றவாறு இசைக்கருவிகளை இசைக்கும் வசதி உள்ளது.
# மெழுகு அருங்காட்சியகம், மைசூர்

## இசைக்கருவிகள், மெழுகுச் சிலைகள்

இந்தியாவின் பல பகுதிகளைச் சேர்ந்த பல வகையான இசைக்கருவிகள் இங்குள்ளன. கர்நாடகாவில் அதிக எண்ணிக்கையிலான இசைக் கருவிகளை இங்கே காணமுடியும். இசைக்கருவிகளை வாசிக்கின்ற இசைக்கலைஞர்களின் மெழுகுச் சிலைகள் உள்ளன. 19 பிரிவுகளைக் கொண்டு அமைந்துள்ள இந்த அருங்காட்சிகத்தின் ஒவ்வொரு பிரிவும் இசை மற்றும் கலை உலகின் அனுபவத்தை வெளிப்படுத்துவனவாக உள்ளன. பல்வேறு காலகட்டத்தைச் சேர்ந்த 300க்கும் மேற்பட்ட இந்திய மற்றும் மேற்கத்திய இசைக்கருவிகள் இங்கு காட்சிப்படுத்தப்பட்டுள்ளன. சுமார் 110 ஆளுயர மெழுகுச் சிலைகள் இங்கு உள்ளன. இந்திய செவ்வியல் இசையான இந்துஸ்தானி, மற்றும் கர்நாடகா, பஞ்சாபி பங்கரா, மத்திய கிழக்கு, சீனா, மலையகம், ஜாஸ், ஹிப்ஹாப், ராக் உள்ளிட்ட பல குழுக்களைக் குறிக்கின்ற வகையில் இசைக்குழுக்களை சிலைகளாகக் காணலாம்.
# மெழுகு அருங்காட்சியகம், மைசூர்

## பார்வை நேரம்

இந்த அருங்காட்சியகத்தை காலை 9.30 மணி முதல் இரவு 7.00 மணி வரை அனைத்து நாள்களிலும் பார்வையிடும் வசதி உள்ளது. பார்வையாளருக்கு ரூ.30 கட்டணம் செலுத்த வேண்டும். ஸ்டில் கேமராவிற்கு ரூ.10 வசூலிக்கப்படுகிறது.
# பிரம்மன் கோயில், புஷ்கர்

பிரம்மன் கோயில், புஷ்கர் (Brahma Temple, Pushkar) ராஜஸ்தான் மாநிலத்திலுள்ள புஷ்கர் நகரில் உள்ளது. புஷ்கர் ஏரிக்கரையோரத்தில் அமையப்பெற்றிருப்பது, இத்திருக் கோயிலின் சிறப்பு. நான்முக கடவுளான பிரம்மாவே இந்த கோயிலின் மூலவராவார். உலகிலுள்ள மிக சில பிரம்மா கோயில்களில் இதுவும் ஒன்று.  
இத்திருக்கோயில் 2000 ஆண்டுகள் பழமை வாய்ந்தது. இந்த கோயிலின் கருவறையில், பிரம்ம தேவர் தனது இரண்டாவது மனைவி தேவி காயத்ரியுடன் காட்சியளிக்கிறார். கார்த்திகை தீபத்தின் போது ஏராளமான பக்தர்கள் இக்கோயிலுக்கு வருவார்கள்.
# பிரம்மன் கோயில், புஷ்கர்

## புராணக்கதை

இந்து மத வேதாங்களின் ஒன்றான 'பத்ம புராணத்தின்' படி, வஜ்ரனபா என்னும் அரக்கன், தனது பிள்ளைகளான மனிதர்களைச் சித்திரவாதம் செய்வதை கண்ட பிரம்ம தேவர், தனது ஆயுதம் தாமரையை கொண்டு அந்த அரக்கனை கொன்றார். 'தாமரை ஆயுதத்தை' எய்தபோது, அதனுடைய இதழ்கள் பூலோகத்தில் விழுந்தன. இதனால் மூன்று இடங்களில் எரிகள்: புஷ்கர் ஏரி/ஜெயஷ்ட புஷ்கர் (முதல்/பெரிய ஏரி), மத்திய புஷ்கர் (நடு ஏரி) மற்றும் கனிஷ்ட புஷ்கர் (தாழ்ந்த ஏரி) உருவானது.  
பிரம்ம தேவர், மக்களின் நலன் கருதி அங்கே ஒரு யாகம் நடத்த விரும்பினார். யாகம் நடக்கும் போது, கொடிய அரக்கர்களிடமிருந்து காக்க, சுற்றியும் மலைகளை: வடத் திசையில் நீலகிரி மலையயும், தெற்கு திசையில் ரத்தினகிரி மலையயும், கிழக்கு திசையில் சூர்யகிரி மலையயும் மற்றும் மேற்கு திசையில் சொன்சூர மலையயும் எழுப்பினார். இந்த மலைகளில் காவலர்களாக் தேவர்களை நியமித்தார்.  
பின்னர், யாகம் தொடங்கியது. யாகத்தின் நடுவே பிரம்மனின் மனைவி, சாவித்ரி/சரசுவதி 'அஹுதீ' தர வேண்டும். அச்சமயம் சாவித்ரி தேவி அங்கே இல்லை. தன் தோழிகள் தேவி லட்சுமி, தேவி பார்வதி மற்றும் தேவி இந்திராணியை யாகத்திற்கு அழைக்க சென்றிருந்தார். பொருமை காக்காமல் பிரம்மதேவன், அங்கே இருந்த 'குஜர்' குலத்தை சேர்ந்த 'காயத்ரியை' மணந்து கொண்டு, யாகத்தை முடித்தார். தேவி சாவித்ரி தனது தோழிகளுடன் யாகத்துக்கு வந்தடைந்தார். அப்போது, காயத்ரி தேவி பிரம்ம தேவனுடன் 'அமுதபானைக்' கொண்டு நின்றிருந்ததை கண்டு கோபம் கொண்டார். சினத்தில் தேவி சாவித்ரி, 'பிரம்ம தேவன் எங்கும் வழிபட மாட்டார்' என்று சாபம் அளித்தார். யாகத்தால் வரம் பெற்ற தேவி காயத்ரி, இந்த சாபத்தை, 'பிரம்ம தேவன், புஷ்கரில் மட்டும் வழிபடுவார்' என்று மாற்றி அமைத்தாள்.  
சினங்கொண்ட தேவி சாவித்ரி, ரத்னகிரி மலைக்குள் புகுந்து நீருற்று ஆனார். பின்னர். அது இன்றும் உள்ளது, 'சாவித்ரி ஜர்னா' என்று அழைக்கப்பட்டு வருகிறது. தேவியின் நினைவாக அங்கே ஒரு கோயில் எழுப்பினர்.
# பிரம்மன் கோயில், புஷ்கர்

## வரலாறு

இத்திருக்கோயில் சுமார் 2000 ஆண்டுகளுக்கு முன்பு கட்டப்பட்டதாக கருதப்படுகிறது. இதனை, விசுவாமித்ரர் கட்டியதாக புராணங்கள் குறிப்பிடுகின்றன. 17ம் நூற்றாண்டில், முகலாய மன்னர் அவரங்கசீப் ஆட்சியில் பல இந்து கோயில்கள் அழிக்கப்பட்டன. அதில் இதுவும் ஒன்று. பின்னர் இது புதுப்பிக்கப்பட்டது.
# பிரம்மன் கோயில், புஷ்கர்

## வழிபாடு நேரங்கள்

இத்திருக்கோயிலில், பிரம்மனை வழிபடும் நேரங்கள்  
- குளிர்காலம் : காலை 6:30 முதல் இரவு 8:30 வரை
- வெயில்காலம் : காலை 6:00 முதல் இரவு 9:00 வரை
# சின்னையா

**சின்னையா** (Chinniah) என்பவர் இந்திய அரசியல்வாதி மற்றும் முன்னாள் தமிழக சட்டமன்றஉறுப்பினர்ஆவார்.1957 தேர்தலில் ஆலங்குடி தொகுதியில் காங்கிரஸ் வேட்பாளராகபோட்டியிட்டு, தமிழ்நாடு சட்டமன்றத்திற்கு தேர்ந்தெடுக்கப்பட்டார். அதே தொகுதியில் இருந்து வெற்றி பெற்ற மற்றுமொருவர் காங்கிரஸ்கட்சியியின் அருணாசல தேவர்ஆவார்.
# போர்சிசின்

1207ல்]]
**போர்சிசின்** (, *போர்ஜிஜின்*; , *போர்த்ஜிஜின்*), செங்கிஸ் கான் மற்றும் அவரது குல வாரிசுகளின் கடைசி பெயராகும். மூத்த போர்சிசின்கள் 20ம் நுற்றாண்டு வரை மங்கோலியா மற்றும் உள் மங்கோலியாவிற்கு இளவரசர்களை அளித்தனர். இவ்வம்சம் மங்கோலியர்கள் மற்றும் சில மத்திய ஆசிய மற்றும் கிழக்கு ஐரோப்பிய நாடுகளில் ஆளும் வர்க்கத்தை உருவாக்கியது. இன்று போர்சிசின்கள் மங்கோலியா, உள் மங்கோலியா, மற்றும் சிஞ்சியாங் பகுதிகளில் காணப்படுகின்றனர், இருப்பினும் மரபியல் ஆய்வு மத்திய ஆசியாவில் செங்கிஸ் கானின் வழித்தோன்றல்கள் பொதுவாக உள்ளதை காட்டியுள்ளது.
# கசுவோ இசுகுரோ

**கசுவோ இசிகுரோ** (*Kazuo Ishiguro*, பிறப்பு: 8 நவம்பர் 1954) பிரித்தானியப் புதின, சிறுகதை எழுத்தாளரும் ஆவார். இவர் சப்பான், நாகசாகியில் பிறந்தவர். இவருக்கு ஐந்து அகவை ஆனபோது 1960 இல் இவரது குடும்பம் இங்கிலாந்தில் குடிபெயர்ந்தது. 2017 ஆம் ஆண்டுக்குரிய இலக்கியத்துக்கான நோபல் பரிசு இவருக்கு வழங்கப்பட்டது.
# கசுவோ இசுகுரோ

## வாழ்க்கைக் குறிப்புகள்

1978 இல் கென்ட் பல்கலைக் கழகத்தில் படித்து ஆங்கில இலக்கியத்திலும் தத்துவத்திலும் பட்டம் பெற்றார்.
1980 இல் கிழக்கு ஆங்கிலியா பல்கலைக் கழகத்தில் படைப்பு எழுத்தில் முதுவர் பட்டம் பெற்றார். 1982 இல் பிரித்தானியக் குடிமகன் ஆனார்.
# கசுவோ இசுகுரோ

## பெற்ற மதிப்புகள்

மேன் புக்கர் பரிசு நான்கு முறை பெற்றார். 1982 இல் வினிபிரெட் ஓல்ட்பி நினைவுப் பரிசும், 1986 இல் விட்பிரெட் பரிசும், 1998 இல் செவாலியர் விருதும் இவருக்கு வழங்கப்பட்டன.
1989 இல் **தி ரிமெய்ன்ஸ் ஆப் தி டே** என்னும் புதினத்திற்கு புக்கர் பரிசு கிடைத்தது.
டைம் இதழ் 2005 ஆம் ஆண்டில் **நெவர் லேட் மீ கோ** என்ற இவரது புதினத்தைச் சிறந்த புத்தகம் எனப் பாராட்டியது.
2008 ஆம் ஆண்டில் டைம் இதழ் இவரை 50 சிறந்த பிரித்தானிய எழுத்தாளர்களில் ஒருவராக மதிப்பீடு செய்தது.
# ஹோடுலா கான்

**ஹோடுலா கான்** கமக் மங்கோலின் கான் (பட்டம்) ஆவார். இவர் காபூல் கானின் மகன் மற்றும் செங்கிஸ் கானின் தாத்தாவின் சகோதரன் ஆவார். இவர் தாதர்களுடன் போரிடும்போது இறந்தார். இவருக்குப் பிறகு செங்கிஸ் கான் வரும்வரை வேறு எவரும் கான் ஆகவில்லை. எசுகெய் 1171ஆம் ஆண்டில் இறந்தவரை கமக் மங்கோலியக் கூட்டமைப்பை மேற்பார்வை மட்டுமே செய்தார்.
.
# சிவானந்தம்

**சிவானந்தம்** (பிறப்பு 1808-1863) என்பவர் தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். கோயிலில் இருந்த நாட்டியக் கலையை அரங்கக் கலையாக்கிய பெருமை கொண்ட தஞ்சை நால்வருள் இவரும் ஒருவராவார். பெண்கள் மட்டுமல்லாது ஆண்களும் பரத நாட்டியமாடலாம் என்ற முறையை முதன் முதலில் சிவானந்தம் அவர்களே துவக்கி வைத்தார்.
# சிவானந்தம்

## ஆரம்ப வாழ்க்கை

தஞ்சை மராட்டிய மன்னர் இரண்டாம் துளஜா (1763-1787) காலம் முதல் அவைக் கலைஞர்களாக இருந்து இசை, நாட்டியப் பணியினை ஆற்றி வந்தார்களின் மரபில் வந்தவர். தஞ்சை நாட்டிய ஆசிரியர் சுப்பராயனின் மூன்றாவது மகனானக சிவானந்தம் 1808 ஆம் ஆண்டு பிறந்தார். இவரின் உடன் பிறந்தவர்களான பொன்னையா, சின்னையா, வடிவேலு ஆகியோரும் புகழ்வாய்ந்த நட்டுவாங்கனாராக விளங்கினர்.
# சிவானந்தம்

## இசைக் கல்வி

சகோதரர்கள் நால்வரும் முத்துசுவாமி தீட்சிதரிடம் இசை கற்றக, தஞ்சை சரபோஜி மன்னர் ஏற்பாடு செய்தார். இசைப் பயிற்சியோடு தமிழ், தெலுங்கு, வடமொழிகளிலும் பயிற்சி பெற்றனர். இச்சகோதரர்களின் இசை அரங்கேற்றம் மராட்டிய அரசவையில் சரபோஜி மன்னன் முன்பு நடைபெற்றது.
# சிவானந்தம்

## தஞ்சை அரசவையில்

சிவானந்தம் தஞ்சை சரபோஜி மன்னரின் அரசவை வித்வானாக இருந்தார். சரபோஜி மன்னன் இவருக்கு பல்லாக்கும் விருந்தும் தந்து தினமும் காலையில் தான் கண்விழிக்கும்போது எதிரிலிருக்கவேண்டும் என்று திட்டத்தை ஏற்பாடு செய்தார். இம்மன்னர் மீது சிவானந்தம் பதவர்ணம், ஸ்வரஜதி பதங்களைப் பாடியுள்ளார்.
# சிவானந்தம்

## இசைப்பணிகள்

சிவானந்தம் தஞ்சை பெரிய கோயிலில் சோடேபசாரம், கீர்த்தனை நிகழும்போது சமர்ப்பிக்க வேண்டிய தாளம், ஜதிகள், நிருத்தியம், கொடியேற்றம், இறக்கம் ஆகிய விழா நாட்களிலும், நடராஜ புறப்பாட்டின் போதும் ஜதிகளோடு தாளம் தட்ட வேண்டிய முறைகளை வகுத்துத் தந்தார். இவைகளைத் தம் மாணவ மாணவியர்கட்குக் கற்றுத் தந்து, அரங்கேற்றம் செயவித்தார். மேலும் இவர் தஞ்சைப் பெருவுடையார் பெயரிலும், பந்தணைநல்லூர் பிரகதீஸ்வரர் பெயரிலும், மன்னார்குடி இராஜகோபால சுவாமி பெயரிலும் பல பதவர்ணங்கள், சதுர்மாலிகைகள், கீர்த்தனைகள், பதங்கள், தில்லானாக்கள் பாடியுள்ளார்கள்.
# சிவானந்தம்

## நாட்டியப் பணிகள்

பெண்கள் மட்டுமல்லாது ஆண்களும் பரத நாட்டியமாடலாம் என்ற முறையை முதன் முதலில் இவரே ஆரம்பித்து வைத்தார். திருமறைக்காட்டில் பண்டார வகுப்பைச் சார்ந்த ஒருவருக்கு நாட்டியம் கற்பித்து அரசவையில் அரங்கேற்றம் செய்து வைத்தார்.
# வெங்கனூர் விருத்தாச்சலேஸ்வரர் கோயில்

**விருத்தாச்சலேஸ்வரர் திருக்கோயில்** என்பது தமிழ்நாட்டின் பெரம்பலூர் மாவட்டம், வெங்கனூர் கிராமத்தில் அமைந்த சிவன் கோயில் ஆகும். விருத்தாச்சலேஸ்வரர் கோயிலின் மூலவர் பெயர் விருத்தாச்சலேஸ்வரர், அம்பாள் பெயர் பெரியநாயகி ஆகும்.சுவேதா ஆற்றின் கரையில் இக்கோயில் 17ஆம் நூற்றாண்டைச் சேர்ந்தது. .இக்கோயிலின் தூண்கள் சிற்பங்களுக்கு பெயர் பெற்றது.
# வெங்கனூர் விருத்தாச்சலேஸ்வரர் கோயில்

## அமைவிடம்

இக்கோயில் பெரம்பலூரிலிருந்து ஆத்தூர் செல்லும் சாலையில் 23 கிலோ மீட்டர் தொலைவில் உள்ளது.
# வெங்கனூர் விருத்தாச்சலேஸ்வரர் கோயில்

## சிறப்பு

17ஆம் நூற்றாண்டைச் சேர்ந்த சிவப்பிரகாச சுவாமிகள் இக்கோயிலின் சிவனைப் போற்றும் வகையில் *திருவேங்கைக் கலம்பகம்*, *திருவேங்கைக் கோவை*, *திருவேங்கை உலா*, *திருவேங்கை அலங்காரம்* பாடியுள்ளார். இத்தலத்தை திருவேங்கை / வேங்கைமாநகர் என்றும் சிவனை பழமலை நாதர் என்றும் பதிவு செய்துள்ளார்.இங்கு சிவன் சுயம்பு மூர்த்தியாக அருள்பாலிக்கிறார். இக்கோயில் தூண்களை தட்டினால் வெண்கலத்தை தட்டுவது போல ஒலி வரும்.
# வெங்கனூர் விருத்தாச்சலேஸ்வரர் கோயில்

## கட்டிடக் கலை

இக்கோயில் கருவறை, அந்தரளம், அர்த்த மண்டபம், மகா மண்டபம் ஆகியவற்றைக் கொண்டுள்ளது. விமானம் அல்லது கருவறை வட்ட வடிவில் உள்ளது. .மண்டபத் தூண்களில் விலங்குகள், போர் வீரர்கள், யானைகள், புலியைக் கொல்லும் வீரர்கள் போன்ற சிற்பங்கள் உள்ளது.
வசந்த மண்டபத்தின் மேற்கூரையில் நவகிரகங்கள், கிருஷ்ண லீலா, நடனமாடும் பெண்கள், 12 ராசிகள் போன்ற ஓவியங்கள் உள்ளது.
# வெங்கனூர் விருத்தாச்சலேஸ்வரர் கோயில்

## வரலாறு மற்றும் கல்வெட்டுகள்

இக்கோயில் விஜயநகர மன்னர் வெங்கடபதி தேவமகராயர் காலத்தில் கட்டப்பட்டது. இவ்விடத்தை விஜயநகரப் பேரரசு காலத்தில் கன்னி வளநாட்டு வண்ணாடு அல்லது வெங்கனூர் என்று அழைக்கப்பட்டது. இக்கோயில் கல்வெட்டுகளின்படி, பழமலைநாதர் மற்றும் பெரியம்மை நாச்சியாருக்கு சன்னதியுடன் கூடியது. இக்கோயிலின் அர்த்த மண்டபம், மகா மண்டபம், நிருத்த மண்டபம், உள் பிரகாரம், 2வது பிரகாரம், கோபுரம் ஆகியவை துறையூர் பாளையக்காரர் எராம ரெட்டியார் மகன் லிங்க ரெட்டியார் என்பவரால் கட்டப்பட்டது.
# வெங்கனூர் விருத்தாச்சலேஸ்வரர் கோயில்

## சிறப்பு நாட்கள்

இங்கு தமிழ்ப் புத்தாண்டு, சித்திரா பௌர்ணமி, திருவாதிரை, பங்குனி உத்திரம், ஆடிப்பெருக்கு, ஆடி அமாவாசை, சிவராத்திரி, நவராத்திரி போன்ற விழாக்கள் சிறப்பாக கொண்டாடப்படுகிறது.
# வெங்கனூர் விருத்தாச்சலேஸ்வரர் கோயில்

## தரிசன நேரம்

இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.
# கமக் மங்கோல்

**கமக் மங்கோல்** (*Khamag Mongol*, , மொத்த *மங்கோல்*), 12ஆம் நூற்றாண்டில் மங்கோலியப் பீடபூமியில் இருந்த ஒரு பெரிய மங்கோலியப் பழங்குடியினக் கூட்டமைப்பு (கான்லிக்) ஆகும். இது சில நேரங்களில் மங்கோலியப் பேரரசுக்கு ஒரு முன்னோடி அரசாகக் கருதப்படுகிறது.  
மங்கோலிய பாரம்பரியத்தில் கமாங் மங்கோலிய உளூஸ் என்று அறியப்பட்ட ஒரு மர்ம பழங்குடியின சக்தி வடக்கு சீனா மற்றும் கிழக்கு மங்கோலியாவில் உள்ள கிதான் லியாவோ வம்சத்தின் (907-1125) ஆதாரங்களில் பதிவுசெய்யப்பட்டுள்ளது. 1125 ஆம் ஆண்டில் லியாவோ வம்சத்தின் வீழ்ச்சிக்குப் பிறகு, மங்கோலிய சமவெளிப்பகுதிகளில் கமாங் மங்கோலியர்கள் ஒரு முக்கிய பங்காற்றத் தொடங்கினர். அவர்கள் நாட்டின் மிக வளமான நிலங்களில் ஒன்றான கென்டி மலைப்பகுதியிலுள்ள ஓனான், கெர்லென் மற்றும் துல் ஆற்றுப் பள்ளத்தாக்குகளை ஆக்கிரமித்திருந்தனர். தைசிவுட் (சிரில்லிக்: Тайчууд) என்பது 12ஆம் நூற்றாண்டின் மத்தியில் மங்கோலியாவின் கமக் மங்கோல் காலத்தில் வாழ்ந்த மூன்று முக்கிய பழங்குடி இனங்களில் ஒன்றாகும். அம்மக்கள் சைபீரியாவின் சபய்கல்சுகி கிரையின் தெற்குப் பகுதியில் வாழ்ந்தனர். சபய்கல்சுகி கிரை மற்றும் மங்கோலியாவின் கென்டீ மாகாணம் ஆகியவை கமக் மங்கோல் கானேட்டின் முக்கியமான பகுதிகள் ஆகும். இக்கூட்டமைப்பில் நான்கு முக்கிய இனங்கள் இருந்தன. அவை கியாத், தைசிவுட், ஜலைர்கள் மற்றும் ஜிருக்கென் ஆகியவை ஆகும்.  
வரலாற்றில் பதிவு செய்யப்பட்ட கமக் மங்கோலின் முதல் கான் போர்சிசின் இனத்தைச் சேர்ந்த காபூல் கான் ஆவார். காபூல் கான் வெற்றிகரமாக சுரசன் சின் ராணுவங்களின் படையெடுப்பை முறியடித்தார். காபூல் கானுக்கு பின் வந்தவர் தைசிவுட் இனத்தைச் சேர்ந்த அம்பகை கான் ஆவார். தனது மகளை திருமணத்திற்காக தாதர் கூட்டமைப்பின் தலைவரிடம் ஒப்படைக்க செல்லும் போது அம்பகை பிடிக்கப்பட்டார். சின் அரசமரபிடம் அம்பகை ஒப்படைக்கப்பட்டார். அவர்கள் இரக்கமற்ற வகையில் அவரை கொன்றனர். அம்பகைக்குப் பின் காபூல் கானின் மகனான ஹோடுலா கான் பதவிக்கு வந்தார். அம்பகை கானின் கொலைக்கு பழி வாங்கும் முயற்சியாக தாதர்களுக்கு எதிராக 13 யுத்தங்களை ஹோடுலா கான் நடத்தினார்.  
ஹோடுலா இறந்த பிறகு ஒரு கானை தேர்வு செய்ய கமக் மங்கோலியர்களால் முடியவில்லை. ஆனால் காபூலின் பேரனான, கியாத் பழங்குடி இனத்தின் தலைவரான எசுகை, கமக் மங்கோலின் பயனுள்ள மற்றும் புகழ்வாய்ந்த தலைவரானார். எதிர்கால செங்கிஸ் கானான தெமுசின், எசுகையின் குடும்பத்தில் 1162 ஆம் ஆண்டு ஆனன் ஆற்றின் உயர் பகுதியில் தெலுன் போல்தக் என்ற இடத்தில் பிறந்தார்.  
இளம் தொகுருல் கான் கெரயிடு இனத்தில் தனது சகோதரர்களை அரியணையில் இருந்து அகற்ற கமக் மங்கோலின் தலைவரான எசுகையிடம் உதவி கேட்டபோது, 12 ஆம் நூற்றாண்டின் ஆரம்பத்தில் கெரயிடுகளை தோற்கடித்து தொகுருலை அரியணையில் உட்கார வைக்க மங்கோலியர்கள் உதவி புரிந்தனர்.  
1170 இல் தாதர்கள் எசுகைக்கு விடம் வைத்தனர். அதன் பிறகு எசுகை இறந்தார். 1171 இல் எசுகையின் இறப்பிற்குப் பிறகு கமக் மங்கோல் சிதறுண்டது. 1189 இல் தெமுசின் கமக் மங்கோலின் கானாக வரும் வரை அரசியல் அராஜகம் மற்றும் ஒரு அதிகார வெற்றிடம் நீடித்தது. சீக்கிரமே மங்கோலிய பழங்குடி இனத்தவர்களுக்கு மத்தியில் போர் மூண்டது. 1201 இல் தெமுசினின் நண்பரான சமுக்கா எதிரி பழங்குடியினரால் குர்-கானாக (பிரபஞ்ச ஆட்சியாளர்) பட்டம் பெற்றார். ஆனால் கமக் மங்கோல் மற்றும் கெரயிடுகளின் கூட்டணியால் அவர் தோற்கடிக்கப்பட்டார்.  
கமக் மங்கோலுடன் கூட்டணி ஏற்படுத்த தொகுருல் கான் மறுத்தபோது இனங்கள் உடனான தெமுசினின் போர்கள் அவரை கிட்டத்தட்ட அழித்தன. செங்கிஸ் கானாக பட்டம் கொடுக்கப்பட்ட போது 1206 இல் மங்கோலிய பீடபூமியில் இருந்த அனைத்து இனங்களையும் தெமுசின் கடைசியாக ஒன்றுபடுத்தினார்.
# காரன்வாலிஸ்

**சார்லஸ் காரன்வாலிஸ்** (Charles Cornwallis, 1st Marquess Cornwallis), பிரித்தானிய கிழக்கிந்தியக் கம்பெனியின் வங்காள மாகாணத்தின் தலைமை ஆளுநராக 1786 முதல் 1793 முடிய பணிபுரிந்தவர். மேலும் பிரித்தானியப் பேரரசின் சார்பாக, ஏழாண்டுப் போர், அமெரிக்கப் புரட்சிப் போர் மற்றும் மூன்றாவது ஆங்கில மைசூர் போர்களில் கலந்து கொண்டு போரிட்டவர்.  
காரன்வாலிசின் முன்னோர்கள் முதலாம்சார்லசுக்கு சேவை செய்தவர்கள். இரண்டாம்சார்லசு காலத்திலும் அவருக்கு துணையாய் நின்றவர்கள். எனவே வெளிநாடு சென்று கல்வி கற்பதிலும் ,அரசியல் செல்வாக்கு அடைவதிலும் அதிக சிரமம் ஏற்படவில்லை. அமெரிக்காவுடன் மோதல் போக்கை தவிர்க்க முயன்றாலும், அமெரிக்க போரில் இவர் ஈடுபடும் கட்டாயம் ஏற்பட்டது. ஆரம்பத்தில் இவருக்கு வெற்றி கிட்டினாலும் இறுதியில் யார்க் டவுன் போரில் தோல்வியுற்று கைது ஆனார். பின் பரோலில் விடுதலை செய்யப்பட்டு இங்கிலாந்து வந்தடைந்தார். பின்னர் இந்திய கவர்னர் ஜெனரல் மற்றும் ராணுவ கமாண்டர் ஆக பொறுப்பேற்றார்.  
பிரித்தானிய இந்தியாவில் நிலையான நிலவரித் திட்டத்தை அறிமுகப்படுத்தினார். ஜார்ஜ் பார்லே எனும் சக அதிகாரியின் துணையுடன் சட்டத்தொகுப்பை உருவாக்கினார். சர் வில்லியம் ஜோன்ஸ் என்பரின் உதவியுடன் நீதித் துறையை சீரமைத்தார். குற்றவியல் வழக்குகளில் இந்துச் சட்டங்கள் கடைபிடிக்கப்பட்டது.  
மாவட்ட அளவில் இருந்த இந்திய நீதிபதிகள் மாவட்ட முன்சிப் என அழைக்கபப்ட்டனர். சதர், திவானி, அதாலத், எனும் உரிமையியல் மற்றும் *சதர் நிசாமத் அதாலத்* எனும் குற்றவியல் உயர்நீதிமன்றம் கல்கத்தாவில் அமைக்கப்பட்டது. ஆட்சிப் பணி நியமனங்களில் தகுதி மட்டும் கருத்தில் கொள்ளப்பட்டது.  
காரன்வாலிஸ் 1789ல் கிழக்கிந்தியப் படைகளுடன் மராத்தியர் மற்றும் ஐதராபாத் படைகளுடன் இணைந்து, மைசூரின் திப்பு சுல்தானைக்கு எதிராக கூட்டமைப்பு உருவாக்கினார். மூன்றாம் மைசூர் போரில், தோல்வியடைந்த திப்புவிடமிருந்து, பெங்களூர், திண்டுக்கல் மற்றும் மலபார் பகுதிகளையும், போர் ஈட்டுத் தொகையும் பெற்றார். அயர்லாந்தில் கலகம் ஏற்படவே அங்கு சென்றார். நெப்போலியனுடன் சமரசம் கண்டார். பின்னர் மறுபடியும் இந்தியாவிற்கு வந்து, சில நாளில் நோய் வாய்ப்பட்டு மரணம் அடைந்தார்.
# காரன்வாலிஸ்

## பிறப்பும், வளர்ப்பும்

காரன்வாலிஸ் லண்டனில் க்ரோஸ்வென் சதுக்கம் என்னுமிடத்தில் பிறந்தார், அவருடைய குடும்பத்தின் சொத்துக்கள் தோட்டங்கள் இங்கிலாந்தில் கென்ட் டில் இருந்தன. அவர் தந்தை சார்லஸ் காரன்வாலிஸ் , தாயார், எலிசபெத் சார்லஸ் இவர்களின் மூத்த மகனாக 1738 இல் டிசம்பர்31 இல்பிறந்தார்  
காரன் வாலீஸின் முன்னோர்கள் - **பிரெடெரிக் காரன்வாலீஸ்** முதலாம் சார்லஸ் மன்னனுக்காக போராடியவர் . இரண்டாம் சார்லஸ் நாடு கடத்தப்பட்டபோதும் அவருக்கு உதவியாக அவருடன் சென்றவர் என்பதால் இங்கிலாந்தில் அரச குடும்ப வரிசையில் மதிப்பு மிக்கவராய்
இருந்தார் . **காரன் வாலீஸ் **கேம்பிரிட்ஜ் பல்கலை கழகத்தில் ஏடன் கல்லூரி மற்றும் கிளேர் கல்லூரியில் படித்தவர் .ஏடன் கல்லூரியில் படிக்கும் போது ஹாக்கி விளையாட்டின் போது கண்ணுக்கு பக்கத்தில் எதிர்பாராமல் அடி விழுந்தது .அவர் 1757 டிசம்பர் 8 இல் காலாட் படையில் சேர்ந்தார் .பின்னர் அவர் வெளிநாடு சென்று இராணுவ படிப்பில் சேர அனுமதி அளிக்கப்பட்டது .பிரஸ்சியா வில் கேப்டன் டீ ரோகுய்ன் துணையுடன் டுரின் ராணுவ பள்ளியில் படித்தார் . 1758 இல் படிப்பை நிறைவு செய்து ,பயிற்சிக்காக ஜெனீவாவிற்கு அனுப்பப்பட்டார் . அங்கே ஏழாண்டுப்போரில் நடப்பதை கண்ணுற்று பயிற்சியை நிறைவு செய்தார்